Diari Oficial de la Generalitat Valenciana


Sumari del DOGV 8564, del 06-06-2019 (2019/5802)

Extracte de la Resolució de 16 de maig de 2019, de la vicerectora d'Innovació i Transferència, per la qual es convoca la I edició dels Premis Ajudar i Protegir, de la càtedra Protecpol de la Universitat de València per als millors treballs d'investigació (tesis, investigació de professionals de la Policia Local i treballs de final de grau o de màster) sobre polítiques de seguretat pública.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8564

Data del DOGV
:   06-06-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/5802


Data del document
:   16-05-2016

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 16 de maig de 2019, de la vicerectora d'Innovació i Transferència, per la qual es convoca la I edició dels Premis Ajudar i Protegir, de la càtedra Protecpol de la Universitat de València per als millors treballs d'investigació (tesis, investigació de professionals de la Policia Local i treballs de final de grau o de màster) sobre polítiques de seguretat pública. [2019/5802]  
  
BDNS (identif.): 459202.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris  
Es poden presentar als Premis Ajudar i Protegir de la Càtedra Protecpol-Universitat de València els i les estudiants de qualsevol titulació oficial de les universitats valencianes que hagen realitzat la tesi doctoral, el treball de final de grau o de màster sobre un tema relacionat amb les polítiques de seguretat pública i els i les policies locals i que l'hagen defensat després de cursar la formació que l'exigisca en l'IVASPE.  
  
  
Segon. Objecte  
La Universitat de València, a través de la Càtedra Protecpol-Universitat de València, convoca la primera edició dels Premis Ajudar i Protegir de la Càtedra Protecpol, que es proposen reconèixer la millor tesi doctoral i el millor treball d'investigació de professionals de la Policia Local i el millor treball de final de grau o de màster. La matèria de la investigació ha d'estar relacionada amb l'anàlisi, l'estudi o les propostes útils per al desenvolupament o l'anàlisi de la seguretat pública des de la perspectiva policial. Els treballs es poden haver elaborat en qualsevol àrea de coneixement i defensat en qualsevol de les universitats de la Comunitat Valenciana o en els diferents mòduls de formació de l'Institut Valencià de Seguretat i Emergències (IVASPE) durant els cursos 2016-2017 i 2017-2018. La finalitat d'aquests premis és fomentar la investigació de qualitat sobre seguretat pública per millorar la qualitat de vida dels ciutadans a través de l'aportació d'idees que ajuden a desenvolupar les funcions de la Policia Local de València.  
  
  
Tercer. Bases reguladores  
https://www.uv.es/uvcatedres/Protecpol\_val.pdf  
  
Quart. Quantia  
El premi es finançarà amb el pressupost de la Càtedra Protecpol de la Universitat de València, orgànica 0381380404 i específica 11566785, amb un import de 2.500 euros, que es repartiran de la forma següent: mil euros per a la categoria A (tesis doctorals), mil euros per a la categoria B (treballs d'investigació de professionals de la Policia Local) i cinc-cents euros per a la categoria C (treballs de final de grau o de màster). Es lliurarà una diploma acreditatiu.  
  
Cinqué. Termini de presentació de sol·licituds  
El termini de presentació de sol·licituds començarà l'endemà del dia de la publicació de l'extracte d'aquesta convocatòria en el Diari Oficial de la Generalitat Valenciana (DOGV) i es tancarà als vint dies naturals. Els concursants hi hauran d'aportar la certificació de la qualificació que hagen obtingut expedida pel centre responsable.  
  
València, 16 de maig de 2019.- La rectora, p. d. (DOGV 09.07.2018), la vicerectora d'Innovació i Transparència: M.ª Dolores Real García.